《晓至西郊》
宋代·李复

墟落隋城外，西郊路可寻。
带霜残黍短，过雨旧溪深。
近港来迎犬，荒篱散宿禽。
邻翁邀具饷，烟火动疏林。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。